b'\n_START_ARTICLE_\nEnhet 8200\n_START_PARAGRAPH_\nEnhet 8200 (Yehida Shmoneh-Matayim) er en signaletterretningsenhet i Israels forsvar, med oppgaven \xc3\xa5 bedrive signalspaning og dekryptering.  Noen av virksomhetens hovedanlegg er ved Mount Avital p\xc3\xa5 Golanh\xc3\xb8yden og den store Urim SIGINT Base i Negev. Navnet og virksomheten var lenge innhyllet i m\xc3\xb8rke._NEWLINE_Virksomheten ble startet i 1952 og da hovedsakelig med overskuddsmateriell fra USA. Opprinnelig het enheten 2nd\xc2\xa0Intelligence\xc2\xa0Service\xc2\xa0Unit og deretter 515th\xc2\xa0Intelligence\xc2\xa0Service\xc2\xa0Unit. I 1954 ble enheten forlagt til Jaffa ved Glilot-krysset._NEWLINE_Det formodes at det var Enhet 8200 som utviklet Stuxnet, dataormen som i 2010 gjorde skade p\xc3\xa5 Irans program for anrikning av uran.'